NARIADENIE KOMISIE (ES) č. 1746/2004
zo 6. októbra 2004,
ktorým sa zrušuje nariadenie (ES) č. 1502/2004 o zastavení rybolovu platesy obyčajnej (Pleuronectes platessa) pre plavidlá plaviace sa pod vlajkou Belgicka
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (1), najmä na jeho článok 21 ods. 3,
keďže:
(1)
Nariadenie Komisie (ES) č. 1502/2004 (2) predpokladá zastavenie rybolovu platesy obyčajnej v oblasti ICES VII f-g pre plavidlá plaviace sa pod vlajkou Belgicka alebo zaregistrované v Belgicku.
(2)
Na základe zmeny možností rybolovu kvóta udelená pre Belgicko nie je vyčerpaná. V dôsledku toho by sa rybolov platesy obyčajnej vo vodách oblasti ICES VII f-g pre plavidlá plaviace sa pod vlajkou Belgicka alebo zaregistrované v Belgicku mal povoliť. Preto sa nariadenie Komisie (ES) č. 1502/2004 zrušuje,
PRIJALA TOTO NARIADENIE:
Článok 1
Nariadenie Komisie č. 1502/2004 sa zrušuje.
Článok 2
Toto nariadenie nadobúda účinnosť prvým dňom po jeho uverejnení v Úradnom vestníku Európskej únie.
Uplatňuje sa od 1. októbra 2004.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V Bruseli 6. októbra 2004